সংবাদসংস্থা, ইসলামাবাদ:  সাংবাদিক সইদ সালিম শাহজাদের অপহরণ ও মৃত্যুর সঙ্গে তাদের  কোনও সম্পর্ক নেই বলে দাবি করল পাক গুপ্তচর সংস্থা আইএসআই। আজ সংস্থার তরফে জানানো  হয়, আইএসআইয়ের ভাবমূর্তি ক্ষুণ্ণ করার জন্য উদ্দেশ্যপ্রণোদিত ভাবে এই সব গুজব ছড়াচ্ছে পাক  সংবাদমাধ্যমের একাংশ। রবিবার ইসলামাবাদের বাড়ি থেকে একটি টিভি চ্যানেলের দফতরে যাওয়ার  পথে অপহৃত হন বছর চল্লিশের এই  সাংবাদিক। ওই চ্যানেলে প্রতি রবিবার একটি অনুষ্ঠান করতেন  তিনি। তার পর গত কাল পঞ্জাব প্রদেশের সরাই আলমগির এলাকায় তাঁর গাড়িটির খোঁজ মেলে।